Malsanuleja ŝipo

eta|Hospitalŝipo USNS Mercy (T-AH-19)
Malsanuleja ŝipo – ankaŭ ofte nomata milita hospitalŝipo – estas ŝipo desegnita, pro sia ekipaĵo kaj la kvalifikoj de sia ŝipanaro, por provizi medicinan prizorgon al bezonantoj. Tio inkluzivas ne nur malsanulojn kaj vunditojn sur aliaj ŝipoj, same kiel viktimojn de maraj konfliktoj, sed ankaŭ ŝiprompitojn. Ĝi ankaŭ povas esti deplojita al specifa loko proksime al la bordo aŭ en haveno, ekzemple, por trakti viktimojn de armitaj konfliktoj aŭ naturaj katastrofoj surtere. Aldone al la provizado de medicina prizorgo, alia grava funkcio de ĉi tiuj ŝipoj estas la transporto de malsanuloj kaj vunditoj per maro. Depende de ilia grandeco, ĉi tiuj ŝipoj ankaŭ estas foje nomataj flosantaj hospitaloj.

Temas pri speciala ŝipo destinita por provizi medicinan prizorgon, kuracadon kaj medicinan evakuadon de vunditoj kaj malsanuloj. Hospitalŝipoj ĝenerale rilatas al tipo de akvobazita ambulanca transporto, kontraste al adaptita ambulanca transporto, ili estas speciale ekipitaj aŭ konstruitaj por ĉi tiuj celoj. La plej multaj estas funkciigataj de militfortoj (plejparte mararmeoj) de diversaj landoj. En la 19-a jarcento, superfluaj militŝipoj estis uzataj kiel alligitaj hospitaloj por maristoj. Dum la Mondmilitoj, kelkaj oceanŝipoj estis transformitaj por uzo kiel hospitalŝipoj. La RMS Aquitania kaj la HMHS Britannic estis inter ili.

La Dua Konvencio de Ĝenevo de 1949 malpermesas militajn atakojn kontraŭ hospitalŝipoj, kiuj plenumas specifajn postulojn, kvankam militaj fortoj havas rajton je inspektado kaj povas preni pacientojn, sed ne profesiuloj, kiel militkaptitojn.

Modernaj hospitalŝipoj portas la Ruĝan Krucon aŭ Ruĝan Lunarkon, kiu, laŭ la provizaĵoj de la Konvencioj de Ĝenevo donas al ili protekton difinitan de la provizaĵoj de internacia humanitara juro. La aneksado de hospitalaj unuoj estis malpermesita de la Deka Konvencio de Hago de 1907 koncerne la aplikon de la principoj de la Konvencio de Ĝenevo al mara militado. Alia Konvencio de Hago de 1904 postulas, ke dum milito ili estu esceptitaj de ĉiuj impostoj kaj kotizoj truditaj al ŝipoj en la havenoj de la partioj.

La plej grandaj hospitalŝipoj de la mondo ankoraŭ en servo estas la USNS Mercy kaj USNS Comfort de la Usona Mararmeo. Ambaŭ estas transformitaj petrolŝipoj.

Historio, la plej terura sinkigo de tia ŝipo okazis je la 14-a la majo 1943, kiam japana submarŝipo sinkigis aŭstralian malsanuleja ŝipon AHS Centaur - pereis 268 personoj el 332 sur la ferdeko.

 Referencoj 

 Eksteraj ligiloj 
 Aŭstralia Militmonumento - Sinkigo de la Centaŭro  
 Usonaj Hospitalŝipoj de la Dua Mondmilito
 Hospitalŝipoj de la Usona Armeo en la Dua Mondmilito

Kategorio:Milita medicino
Kategorio:Militŝipoj
Kategorio:Ŝipspecoj